b'\n_START_ARTICLE_\nAti\xc5\xa1ki talent\n_START_PARAGRAPH_\nAti\xc5\xa1ki talent, poznan tudi kot atenski ali gr\xc5\xa1ki talent (latinsko: talentum iz gr\xc5\xa1kega \xcf\x84\xce\xac\xce\xbb\xce\xb1\xce\xbd\xcf\x84\xce\xbf [t\xc3\xa1lanto], kar pomeni tehtanje ali masa), anti\xc4\x8dna enota mase, enaka 26 kg, ali enota vrednosti, enaka vrednosti talenta \xc4\x8distega srebra._NEWLINE_Izvirni talent je bil dolo\xc4\x8den z maso vode, ki je potrebna, da se napolni amfora z volumnom 39 L. Talent je bil vreden 60 min, 6.000 drahem ali 36.000 obolov.\n_START_SECTION_\nZanimivosti\n_START_PARAGRAPH_\nMed pelopone\xc5\xa1ko vojno je imela posadka trireme z 200 vesla\xc4\x8di mese\xc4\x8dno pla\xc4\x8do en talent. To pomeni, da je dobil vesla\xc4\x8d 4,4 g srebra na dan._NEWLINE_Leta 337 pr. n. \xc5\xa1t. je bil talent enakovreden letni pla\xc4\x8di devetih kvalificiranih delavcev. Pri 2.340 delovnih dneh letno je delavec zaslu\xc5\xbeil 11,1 g srebra na dan._NEWLINE_Leta 1800 je bila povpre\xc4\x8dna dnevnica obrtnika v gradbeni\xc5\xa1tvu v urbani Evropi 11,9 g srebra na dan. \xc4\x8ce predpostavimo, da je bil leta 1800 delavec enako produktiven kot delavec v anti\xc4\x8dni Gr\xc4\x8diji, je bila kupna mo\xc4\x8d talenta v antiki pribli\xc5\xbeno enaka 20.000 $ na za\xc4\x8detku 21. stoletja._NEWLINE_Za la\xc5\xbeje prera\xc4\x8dunavanje: 27. aprila 2012 je bila cena srebra na londonskki borzi 1,001 $/g oziroma 0,757 \xe2\x82\xac/g.'